
Republic of Moldova





Proiect CQB-GUARD

Cod: ROMD 00133

Contract nr. 136712

Contract Nr. __/CQB-PR
I. PARTEA GENERALĂ

(OBLIGATORIU)
Obiectul achiziției: Achiziționarea serviciilor de transport, cazare și servicii conexe în cadrul proiectului de asistență externă „Dezvoltarea capacității de intervenție în acțiuni speciale care se desfășoară în mediul urban pentru misiuni transfrontaliere” CQB GUARD cod ROMD00133, în cadrul programului Interreg VI-A NEXT România - Republica Moldova 2021 - 2027, contract de grant  nr. 136712 din 16.07.2025.

Cod CPV: 60140000-1 – Transport ocazional de pasageri

    55110000-4 – Servicii de cazare hotelieră

    66512220-0 – Servicii de asigurare medicală

“___” ___________ 2026                                                                                                       mun. Chișinău
	Prestator de srvicii
	Autoritatea contractantă

	____________________

reprezentată prin administrator______________care acţionează în baza Statutului, denumit în continuare ,,Prestator”, _____,  pe de o parte, și
	Inspectoratul General de Carabinieri 

reprezentat prin Comandantul general   dl Dumitru SCURTU, ce activează în baza Hotărârii Guvernului nr. 332/2019, denumit în continuare „Beneficiar”, c/f 1006601000473, pe de altă parte,


ambii (denumiţi(te) în continuare Părţi), au încheiat prezentul Contract referitor la următoarele:

a) Achiziţionarea serviciilor de transport, cazare și servicii conexe în cadrul proiectului de asistență externă „Dezvoltarea capacității de intervenție în acțiuni speciale care se desfășoară în mediul urban pentru misiuni transfrontaliere” CQB GUARD cod ROMD00133, în cadrul programului Interreg VI-A NEXT România - Republica Moldova 2021 - 2027, contract de grant  nr. 136712 din 16.07.2025, denumite în continuare Servicii, conform procedurii de licitație unică, aplicată în baza Anexei II – Achiziții publice la Contractul de grant și regulilor Programului Interreg NEXT România–Republica Moldova 2021–2027, în baza deciziei Comitetului de evaluare al Beneficiarului, procesul-verbal nr. ____ din ___ august 2026.
b) Următoarele documente vor fi considerate părți componente ale Contractului:
· specificația tehnică (Anexa nr. 1); 

· specificația de preț (Anexa nr. 2). 
c) În cazul unor discrepanțe sau inconsecvențe între documentele componente ale Contractului, documentele vor avea ordinea de prioritate enumerată mai sus.
d) În calitate de contravaloare a plăților care urmează a fi efectuate de Beneficiar, Prestatorul se obligă prin Contract să presteze Beneficiarului serviciile și să înlăture eventualele deficiențe în conformitate cu prevederile Contractului sub toate aspectele.
e) Beneficiarul se obligă prin Contract să plătească Prestatorului, în calitate de contravaloare a prestării serviciilor, prețul Contractului în termenele și modalitatea stabilite de Contract.
1. Obiectul Contractului

1.1. Obiectul Contractului îl reprezintă prestarea serviciilor de transport, cazare și servicii conexe, denumite în continuare Servicii, pe care Prestatorul se obligă să le presteze în conformitate cu prevederile din Contract, Anexa nr. 1 - Specificația tehnică, Anexa nr. 2 - Specificația de preț, cu dispozițiile legale, aprobările și standardele tehnice, profesionale și de calitate în vigoare. 

2. Termeni şi condiţii de prestare
2.1. Prestarea Serviciilor se efectuează de către Prestator în perioada 16 – 18 septembrie 2026, conform programului activității, Specificației tehnice (Anexa nr. 1) și Specificației de preț (Anexa nr. 2), parte integrantă a Contractului.
2.2. Documentația de însoțire a Serviciilor include:
a) factura fiscală electronică (e-factură, ciclu scurt), care va conține în mod obligatoriu numărul de referință al proiectului de finanțare: Proiect CQB GUARD, cod ROMD00133, Contract de grant nr. 136712 din 16.07.2025;
b) act de predare-primire a serviciilor, în 2 (două) exemplare originale.

2.3. Originalele documentelor prevăzute la pct. 2.2. se vor prezenta Beneficiarului cel târziul în termen de 3 (trei) zile după prestarea serviciilor.
3. Preţul şi condiţii de plată

3.1. Preţul Serviciilor prestate conform Contractului este stabilit în lei moldovenești, MDL/EURO, fiind indicat în  Specificaţia de preț a Contractului, acesta este definitiv și nu poate fi revizuit pe durata executării serviciilor.
3.2. Suma totală a Contractului, fără TVA, se stabileşte în lei MDL/EURO şi constituie: _____________ (_________, 00) lei MDL/EURO.
3.3. Achitarea plăţilor pentru prestarea serviciilor se va efectua în lei MDL/EURO. 
3.4. Metoda şi condiţiile de plată de către Beneficiar vor fi: 

a) Achitarea se va efectua după prestarea Serviciilor și prezentarea documentelor aferente, conform         pct. 2.2.;
b) Termenul de plată este de maxim 30 de zile de la primirea facturii de către Beneficiar în condițiile stabilite mai sus.
3.5. Plăţile se vor efectua prin transfer bancar pe contul de decontare al Prestatorului indicat în Contract.

4. Condiţii de predare-primire

4.1. Serviciile se consideră prestate de către Prestator şi recepţionate de către Beneficiar dacă:

a) cantitatea Serviciilor corespunde informaţiei indicate în Lista serviciilor şi documentele de însoţire conform pct. 2.2. al Contractului;

b) calitatea Serviciilor corespunde informaţiei indicate în Specificaţie;

4.2. Prestatorul este obligat să prezinte Beneficiarului factura fiscală electronică (e-factură, ciclu scurt), odată cu prestarea Serviciilor, pentru efectuarea plăţii. Pentru nerespectarea de către Prestator a prezentei clauze, Beneficiarul îşi rezervă dreptul de a majora termenul de achitare prevăzut în pct. 3.4. corespunzător numărului de zile de întîrziere şi de a fi exonerat de achitarea penalităţii stabilite în pct. 10.3.
5. Standarde

5.1. Serviciile prestate în baza Contractului vor respecta standardele prezentate de către Prestator în propunerea sa tehnică;

5.2. Când nu este menţionat nici un standard sau reglementare aplicabilă se vor respecta standardele sau alte reglementări autorizate în ţara de origine a Serviciilor.
6. Obligaţiile părţilor

6.1. În baza Contractului, Prestatorul se obligă:

a) să presteze Serviciile în condiţiile prevăzute de Contract;

b) să anunţe Beneficiarul după semnarea Contractului, în decurs de 5 zile calendaristice, prin telefon/fax sau mijloace electronice, despre demararea prestării Serviciilor, conform termenului de implementare;

c) să asigure condiţiile corespunzătoare pentru recepţionarea Serviciilor de către Beneficiar, în termenele stabilite, în corespundere cu cerinţele Contractului;

d) să asigure integritatea şi calitatea Serviciilor pe toată perioada de până la recepţionarea lor de către Beneficiar;

e) să respecte obligațiile aplicabile în domeniul mediului, social și al muncii instituite prin dreptul Uniunii, prin cadrul normativ național, prin contractele colective de muncă sau prin convențiile internaționale în domeniul social și al mediului (enumerate în anexa X la Directive 2014/24/UE).
6.2. În baza Contractului, Beneficiarul se obligă:

a) să întreprindă toate măsurile necesare pentru asigurarea recepţionării în termenul stabilit a Serviciilor prestate în corespundere cu cerinţele Contractului;
b) să asigure achitarea Serviciilor prestate, respectând modalităţile şi termenele indicate în Contract.
7. Circumstanțe care justifică neexecutarea Contractului

7.1. Părţile sunt exonerate de răspundere pentru neîndeplinirea parţială sau integrală a obligaţiilor conform Contractului, dacă aceasta este cauzată de producerea unor cazuri de circumstanțe care justifică neexecutarea Contractului (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).

7.2. Partea care invocă clauza circumstanțelor care justifică neexecutarea Contractului este obligată să informeze imediat (dar nu mai târziu de 10 zile) cealaltă Parte despre survenirea circumstanţelor care justifică neexecutarea Contractului.

7.3. Survenirea circumstanţelor care justifică neexecutarea Contractului, momentul declanşării şi termenul de acţiune trebuie să fie confirmate printr-un aviz de atestare, eliberat în mod corespunzător de către organul competent din ţara Părţii care invocă asemenea circumstanţe.

7.4. În cazul în care în circumstanțele care justifică neexecutarea Contractului, acesta se modifică prin acordul adițional, inclusiv modificarea termenilor de executare, în cazul unei executări ulterioare a Contractului. Când se execută pct. 7.1. și pct.7.3. părțile modifică Contractul prin acord adițional, privind neîndeplinerea parțială sau integrală a obligațiilor, inclusiv modificarea termenilor în cazul suspendării și executării ulterioare a Contractului.
8. Rezoluțiunea

8.1. Rezoluțiunea Contractului se poate realiza cu acordul comun al Părţilor.
8.2. Contractul poate fi rezolvit în mod unilateral de către:

a) Beneficiar în caz de refuz al Prestatorului de a presta serviciile prevăzute în Contract;
b) Beneficiar în caz de nerespectare de către Prestator a termenelor de prestare stabilite;
c) Prestator în caz de nerespectare de către Beneficiar a termenelor de plată a Serviciilor;
d) Prestator sau Beneficiar în caz de nesatisfacere de către una dintre Părţi a pretenţiilor înaintate conform Contractului.

8.3. Partea iniţiatoare a rezoluțiunii Contractului este obligată să comunice în termen de       5 zile lucrătoare celeilalte Părţi despre intenţiile ei printr-o scrisoare motivată.
8.4. Partea înştiinţată este obligată să răspundă în decurs de 5 zile lucrătoare de la primirea notificării. În cazul în care litigiul nu este soluţionat în termenele stabilite, partea iniţiatoare va iniția rezoluțiunea.

8.5. În situația rezoluțiunii din cauza neexecutării/executării parțiale de către contractant a obligațiilor contractuale, acesta va datora Autorității contractante daune-interese cu titlu de clauză penală în cuantum egal cu valoarea obligațiilor contractuale neexecutate.

9. Reclamaţii

9.1. Reclamaţiile privind calitatea Serviciilor prestate sunt înaintate Prestatorului la momentul recepţionării lor, fiind confirmate printr-un act întocmit în comun cu reprezentantul Prestatorului.

9.2. Pretenţiile privind calitatea serviciilor prestate sunt înaintate Prestatorului în termen de    5 zile de la depistarea deficienţelor de calitate şi trebuie confirmate printr-un certificat eliberat de o entitate independentă neutră şi autorizată în acest sens.

9.3. Prestatorul este obligat să examineze pretenţiile înaintate în termen de 5 zile de la data primirii acestora şi să comunice Beneficiarului despre decizia luată.

9.4. În caz de recunoaştere a pretenţiilor, Prestatorul este obligat, în termen de 5 zile, să presteze suplimentar Beneficiarului cantitatea neprestată a Serviciilor, iar în caz de constatare a calităţii necorespunzătoare să le substituie sau să le corecteze în conformitate cu cerinţele Contractului. 

9.5. Prestatorul poartă răspundere pentru calitatea Serviciilor în limitele stabilite, inclusiv pentru viciile ascunse.

9.6. În cazul devierii de la calitatea confirmată prin certificatul de calitate întocmit de o entitate independentă neutră sau autorizată în acest sens, cheltuielile pentru staţionare sau întârziere sunt suportate de partea vinovată.
10. Obligații privind daunele și penalitățile de întârziere

10.1. Pentru refuzul de a presta Serviciile prevăzute în Contract, Prestatorul achită o penalitate în valoare de 5 % din suma totală a Contractului.
10.2. Pentru prestarea cu întârziere a serviciilor, Prestatorul achită o penalitate în valoare de 0,1 % din suma Serviciilor neprestate, pentru fiecare zi de întârziere, dar nu mai mult de 5 % din suma totală a Contractului. Beneficiarul nu va accepta un termen de întârziere.
10.3. Pentru achitarea cu întârziere, Beneficiarul achită o penalitate în valoare de 0,1 % din suma serviciilor neachitate, pentru fiecare zi de întârziere, dar nu mai mult de 5 % din suma totală a Contractului.
10.4. Prima zi lucrătoare ulterioară datei ce constituie termenul limită de prestare, precum și, termenul limită de achitare se consideră zi lucrătoare de întârziere. 
10.5. Suma penalităţii calculate Prestatorului conform Contractului poate fi dedusă (reţinută) de către Beneficiar din suma plăţii pentru Serviciile prestate.
10.6. Prestatorul se obligă să despăgubească Autoritatea contractantă în limita prejudiciului creat, împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Serviciile prestate, și/sau
b) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

10.7. Prestatorul va despăgubi Autoritatea contractantă în măsura în care este îndeplinită cel puțin una din următoarele condiții:

a) despăgubirile să se refere exclusiv la daunele suferite de către Autoritatea contractantă ca urmare a culpei Prestatorului;
b) autoritatea contractantă a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;

10.8. În cazul în care Prestatorul prestează servicii afectate de vicii sau necoforme, iar Autoritatea contractantă optează pentru acordarea unui termen în care Prestatorul să înlocuiască/remedieze deficiențele serviciilor respective, aceasta are dreptul de a percepe penalități de întârziere.
11. Drepturi de proprietate intelectuală

11.1. Orice rezultat/rezultate elaborat(e) și/sau prelucrat(e) de către Contractant în executarea Contractului vor deveni proprietatea exclusivă a Autorității contractante, la momentul efectuării plății sumelor datorate Contractantului conform prevederilor Contractului.
11.2. Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Autorității contractante, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.
12. Soluționarea eventualelor divergențe și a litigiilor

12.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.
12.2. Dacă în perioada executării Contractului Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor precum și cu privire la soluționarea pe care o întrevăd pentru rezolvarea ei.
12.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți are dreptul de a se adresa în instanţa de judecată competentă potrivit cadrului normativ al Republicii Moldova.
13. Dispoziţii finale

13.1. Părţile contractante au dreptul, pe durata îndeplinirii Contractului, să convină asupra modificării clauzelor Contractului, prin acord adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii Contractului. Modificările şi completările la Contract sunt valabile numai în cazul în care au fost perfectate în scris şi au fost semnate de ambele Părţi.
13.2. Nici una dintre Părţi nu are dreptul să transmită obligaţiile şi drepturile sale prevăzute în Contract unor terţe persoane fără acordul în scris al celeilalte părţi.
13.3. Contractul în cazul în care este semnat electronic, de către ambele părți, acesta este remis prin mijloacele electronice, dar în cazul când Contractul este semnat olografic se întocmește în două exemplare în limba română, câte un exemplar pentru Prestator, Beneficiar.
13.4. Contractul se consideră încheiat la data semnării şi intră în vigoare la data înregistrării la una din trezoreriile regionale ale Ministerului Finanțelor, în cazul în care sursele financiare se alocă din bugetul de stat/bugetul local, sau la data semnării sau la o altă dată ulterioară indicată în acest Contract în cazul în care gestionarea surselor financiare nu se efectuează prin intermediul sistemului trezorerial.
13.5. Contractul este valabil până la 31.12.2026.
13.6. Contractul reprezintă acordul de voinţă al părţilor şi se consideră semnat la data aplicării ultimei semnături de către una din părți.
13.7. Pentru confirmarea celor menţionate mai sus, Părţile au semnat acest Contract în potrivit cerințelor Contractului de subvenție al Programului Interreg NEXT România-Republica Moldova, pentru proiectul cu titlul: ,,Dezvoltarea capacității de intervenție în acțiuni speciale care se desfășoară în mediul urban pentru misiuni transfrontaliere” CQB GUARD, ROMD00133, Contractului de grant  nr. 136712 din 16.07.2025.
II. CONDIȚII SPEIALE ALE CONTRACTULUI:
(vor fi menționate în dependență de ofera adjudecată)

1.1. Prestatorul garantează că Serviciile prestate corespund în totalitate cu Specificația tehnică (Anexa nr. 1). 
1.2. Prestatorul va asigura prestarea Serviciilor în termenul prevăzut de Contract. 
1.3. Beneficiarul nu va accepta un termen de întârziere.
1.4. În cadrul prezentei proceduri de achiziție garanția de bună execuție a Contractului nu s-a solicitat, însă suma penalității stabilite pentru neexecutare în termenul și în condițiile prevăzute în Contract, Prestatorul va suporta o penalitate în cuantum de 5 % din suma totală a Contractului.
1.5. În situația de rezoluțiune a Contractului, dacă partea înștiințată nu va răspunde în decurs de 2 (două) zile lucrătoare de la primirea notificării de rezoluțiune, Beneficiarul va fi în drept de a rezolvi unilateral contractul în perioada de valabilitate a acestuia. 
1.6. Beneficiarul are dreptul, pe durata îndeplinirii Contractului, să convină asupra modificării clauzelor Contractului, prin acord adițional, numai în cazul apariției unor circumstanțe care nu au putut fi prevăzute la data încheierii Contractului. Modificările și completările la Contract sunt valabile numai în cazul în care au fost perfectate în scris și au fost semnate de ambele Părți.
1.7. Beneficiarul se obligă să comunice în termen de 2 (două) zile lucrătoare celeilalte Părți despre intențiile ei printr-o scrisoare motivată.
1.8. Partea înștiințată este obligată să răspundă în decurs de 2 (două) zile lucrătoare de la primirea notificării. Dacă partea înștiințată nu va răspunde, Beneficiarul va fi în drept de a opera modificările unilateral în Contract, în perioada de valabilitate a acestuia.
DATELE JURIDICE, POŞTALE ŞI DE PLĂŢI ALE PĂRŢILOR

	PRESTATOR
	BENEFICIAR

	
	Inspectoratul General de Carabinieri

	
	mun. Chișinău, str. Gh. Asachi, 65A 

MD-2028, telefon: 022-73-93-68, 022-73-93-09

	
	Cod fiscal: 1006601000473

	
	Ministerul Finanţelor - Trezoreria de Chișinău, buget de stat

	
	Adresa băncii: mun. Chişinău, str. C. Tănase, 7

	
	Cod bancar: TREZMD2X

	
	IBAN: 

	SEMNĂTURILE PĂRȚILOR

	_______________________________________

                                        L.Ş.
	Comandant general dl Dumitru SCURTU

________________________________________

                                    L.Ş.

	
	DF a IGC: 



	
	DJPC a IGC:

   


	Anexa nr. 1

la contractul nr. ___/CQB-PR 

din __.08.2026

SPECIFICAŢII TEHNICE

Denumirea serviciilor
Ţara de origine
Producător
Specificarea tehnică deplină solicitată de către autoritatea contractantă
Specificarea tehnică deplină propusă de către ofertant
Standarde de referinţă
Servicii de transport, cazare și servicii conexe pentru 15 persoane, necesare participării la evenimentul internațional „Primul exercițiu comun cu forțe în teren”, organizat în perioada 16–18 septembrie 2026, într-o locație din apropierea municipiului Iași, România,

 în cadrul proiectului CQB GUARD, cod ROMD00133.
Servicii de transport

· Asigurarea transportului tur–retur pentru 15 persoane, pe ruta Republica Moldova – Iași – Republica Moldova;

· Șofer cu experiență și documente legale valabile;

· Transportul va fi efectuat cu mijloace de transport autorizate, conforme legislației naționale și internaționale aplicabile;

· Mijlocul de transport trebuie să asigure condiții de siguranță, confort și punctualitate, adecvate deplasărilor pentru activități oficiale;

· Costurile de transport vor include toate taxele, impozitele, asigurările și cheltuielile aferente;

Operatorul economic va asigura disponibilitatea vehiculului și pentru transport local în Iași, pentru deplasarea între hotel și locația instruirii.

Servicii de cazare

Operatorul economic va asigura cazarea pentru 15 persoane, pe o durată de 3 zile și 2 nopți (16 - 18 septembrie 2026) cu următoarele caracteristici minime:

· hotel/pensiune minimum 3 stele sau echivalent;

· locație, după posibilitate, situată în apropierea sediului Inspectoratului de Jandarmi Județean „Vasile Lupu” Iași, B-dul Poitiers nr. 18–22, municipiul Iași, România;

· cazare în camere single, cu baie proprie;

· camere dotate cu: internet Wi-Fi, aer condiționat, mobilier adecvat, recepție funcțională, condiții de igienă și siguranță conform standardelor hoteliere;
· unitatea de cazare va asigura servicii de masă pentru participanți:
· ziua 1 – 16.09.2026 doar cina;
· ziua 2 – 17.09.2026: mic dejun și cina;
· ziua 3 – 18.09.2026: mic dejun și prânz.
Check-in și check-out vor fi adaptate programului evenimentului.

Asigurare medicală
· Asigurare medicală de călătorie pentru 15 persoane;

· Valabilitate: pentru întreaga perioadă 16 - 18 septembrie 2026, inclusiv transportul tur–retur;

Asigurarea va acoperi riscurile medicale de bază și eventualele urgențe, conform legislației aplicabile.

SEMNĂTURILE PĂRȚILOR

Administrator dl 
________________________________________________________
                                        L.Ş.

Comandant general dl Dumitru SCURTU

________________________________________________________

                                    L.Ş.


	

	


Anexa nr. 2

la contractul nr. __/CQB-PR
din __.08.2026

SPECIFICAŢIA DE PREȚ
	Cod CPV
	Denumirea serviciilor
	U/M
	Cantitatea
	Preţ unitar

 (fără TVA)


	Suma

 (fără TVA)


	Termenul și condițiile de livrare
	Clasificație bugetară (IBAN)

	Servicii de transport, cazare și servicii conexe pentru 15 persoane, necesare participării la evenimentul internațional „Primul exercițiu comun cu forțe în teren”, organizat în perioada 16–18 septembrie 2026, într-o locație din apropierea municipiului Iași, România,

 în cadrul proiectului CQB GUARD, cod ROMD00133.

	60140000-1
	Servicii de transport


	3 zile, 15 persoane
	
	
	Servicii de transport, cazare și servicii conexe pentru 15 persoane, necesare participării la evenimentul internațional „Primul exercițiu comun cu forțe în teren”, organizat în perioada 16–18 septembrie 2026, într-o locație din apropierea municipiului Iași, România în cadrul proiectului CQB GUARD, cod ROMD00133.
	

	55110000-4
	Servicii de cazare


	3 zile/2nopți,

15 persoane
	
	
	
	

	66512220-0
	Asigurare medicală
	3 zile, 15 persoane
	
	
	
	

	                                                         TOTAL:
	
	
	

	SEMNĂTURILE PĂRȚILOR



	Administrator dl 
_______________________________________________________
                                        L.Ş.
	Comandant general dl Dumitru SCURTU

______________________________________________________

                                                                                  L.Ş.

